અમદાવાદ: કોર્પોરેશનની આવકનું મુખ્ય સ્તોત્ર પ્રોપર્ટી ટેકસ છે. ઓકટ્રોય નાબૂદી બાદ તંત્ર સામાન્ય પ્રજાલક્ષી કામો કે પછી વિકાસના પ્રોજેકટને પાર પાડવા માટે પ્રોપર્ટી ટેકસની આવક પર નિર્ભર થયું છે. જોકે પ્રોપર્ટી ટેકસ વિભાગ પણ અન્ય વિભાગની જેમ ભ્રષ્ટાચારથી ખદબદી રહ્યો હોઇ છેલ્લા કેટલાંક વર્ષોથી પ્રોપર્ટી ટેકસની આવક મેળવવામાં ફાંફાં પડ્યા છે. જેના કારણે સત્તાધીશોએ તમામ નવી મિલકતોમાં બીયુ પરમિશન મળતાંની સાથે તેની ટેકસની આકારણી કરવાની દિશામાં કવાયત હાથ ધરી છે.